പേരാമ്ബ്ര ചേനായി റോഡിലെ കുഴിയില് പെട്ട് നിയന്ത്രണം തെറ്റി ബൈക്ക് യാത്രികന് പരിക്ക് പേരാമ്ബ്ര: പേരാമ്ബ്ര ചേനായി റോഡില് അരീക്കാംകാവില് മുക്കില് റോഡ് തകര്ച്ച മൂലമുണ്ടായ കുഴിയില് പെട്ട് നിയന്ത്രണം തെറ്റിയുണ്ടായ അപകടത്തില് ബൈക്ക് യാത്രികനായ യുവാവിന് പരിക്കേറ്റു. എരവട്ടൂര് വട്ടപാറക്കല്മീത്തല് സുബീഷിനാണ് 36 പരിക്കേറ്റത്. കൈക്ക് ശസ്ത്രക്രിയ നടത്തി മെഡിക്കല് കോളെജ് ആശുപത്രിയില് ചികിത്സയിലാണ്. കഴിഞ്ഞ ദിവസം വൈകീട്ടാണ് സംഭവം. യുവാവിന്റെ ബൈക്ക് റോഡ് തകര്ച്ച മൂലമുണ്ടായ കുഴിയില്പെട്ട് നിയന്ത്രണം തെറ്റി ജീപ്പുമായി ഇടിക്കുകയായിരുന്നു. വെള്ളക്കെട്ട് ഒഴിവാക്കാന് മൂന്ന് മാസം മുമ്ബ് റോഡ് ഉയര്ത്തി ടാറിംഗ് നടത്തിയിരുന്നു. ഈ ഭാഗമാണ് ടാറിംഗ് ഇളകി തകര്ന്നത് പ്രവൃത്തിയിലെ അപാകത കാരണമാണ് റോഡ് തകരാനിടയാക്കിയതെന്ന് എരവട്ടൂര് സേവന സമിതി ആരോപിച്ചു. യോഗത്തില് എ.കെ.അഭിലാഷ്, ബിജു.സി.എരവട്ടൂര്, കെ.പി.ശ്രീഗേഷ്, കെ.പി.നിഗേഷ്, വി.പി.ശരത്ത്, കെ.പി.അശ്വന്ത്, സി.പി.ബിജു എന്നിവര് സംസാരിച്ചു.